《寄刘宾墀老师》
明代·李之标

几年讲席坐氤氲，别后凫飞望楚云。尺素长衔双鲤至，报琼空隔一鸿闻。

洞庭秋月湖光皛，湘浦春丝帝泽薰。遥忆风流何所似，徵书早晚入鹓群。

作者简介：李之标，字文度。新会东亭人。以麟子，之世弟。所居曰青竹园。明神宗万历四十六年（一六一八）举人。有《凫渚集》。清言良钰《续冈州遗稿》有传。